Image of a herd of deer sitting on a street interpreted as different locations in Sri Lanka and India.
The fact behind every news!, කොරෝනා වෛරස් ආසාදනය සමස්ත ලෝකයේම ව්\u200dයාප්ත වීම නිසා රෝගය පාලනය කර ගැනීම සඳහා බොහෝ රටවල් සිය ජනතාව නිවාස වලට සීමා කර ඔවුන්ගේ දේශසීමා වසා දමා, ගුවන් නාවික සහ ගොඩබිම ගමන් නවතා දමා ඇත. එමනිසා ගෝලිය දුෂණය\xa0 විශාල වශයෙන් පහත වැටී ඇති බව වාර්තා විය. චන්ද්\u200dරිකා මගින් ලබා ගත් ඡායාරූප මගින්ද මේ බව තහවුරු වී තිබිණි. මිනිස් ක්\u200dරියාකාරීකම් අඩුවීම නිසා වන සතුන් ද නිදහසේ කාලය ගත කරන බවට ද වාර්තා ලොව නොයෙකුත් ප්\u200dරදේශවලින් දක්නට ලැබුණි., “ ඊයේ දිනයේ තිස්සමහාරාම නගරයේ ඇදිරිනීතියේ සුවය නිදහසේ විදින සතුන්” තේමාවෙන් නගර වීදියක සුවසේ ලැග සිටින මුව රංචුවකගේ සේයාරුව සහිතව සටහනක් සුගන්ධා සම්පත් නැමැති ෆේස්බුක් ගිණුමක් හරහා ඉදිරිපත් වී තිබෙනු නිරීක්ෂණය විය., ඉහත ඡායාරූපයේ විදියේ විස්තර නොපෙනෙන ලෙස ආවරණ කර තිබෙනුද දක්නට ලැබුණි. ෆේස්බුක් පරිශීලනය කරන්නන් දෙදහස් හයසියයකට අධික සංඛ්\u200dයාවක් අතර හුවමාරු වී තිබුණු මෙම සටහනට ප්\u200dරතිචාර විශාල සංඛ්\u200dයාවක් හිමි වී තිබු අතර මෙය ජපානයේ ඡායාරුපයක් බවද යෝජනා වී තිබුණි., තවද මෙම සේයාරුවම\xa0 දමිල භාෂාවෙන් රැගත් සටහනක් එය උත්තර ශ්\u200dරී ලංකාවේ චාවකච්චේරි නගරයේ වීදියක් බව දක්වා තිබූණි. එමෙන්ම තවත් සටහනක එය මදුරෙයි නගරයේ වීදියක් ලෙස දක්වා තිබුණි., එබැවින් මෙම සටහන පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), අප මෙම මුවන් රැළ රංචුව සිටින සේයාරුව google reverse image සෙවීමට යොමු කළෙමු. මෙම සේයාරුව අන්තර්ගත කර තිබූ වාර්තා මෙන්ම සමාජ මාධ්\u200dය ජාල සටහන් රාශියක් අන්තර්ජාලය තුල තිබෙනු දක්නට ලැබුණි., අන්තර්ජාලයේවු බොහෝ වාර්තා පවසා තිබුණේ මෙය ජපානයේ නාරා නගරයේ දර්ශනයක් බවය. එම නගර උද්\u200dයානයක සිටින මුවන් නගර වීදියට පැමිණීම සංචාරක ආකර්ශනයක් ලෙස දක්වා තිබුණි, තව දුරටත් විමර්ශනය කිරීමේදි Amazing Oasis නමැති ෆේස්බුක් පිටුව 2018 ජනවාරි මස මෙම සේයාරුව භාවිතා කරමින් “The Japanese city of Nara is renown for its deer” ( ජපානයේ නාරා ප්\u200dරදේශය මුවන් සඳහා ප්\u200dරසිද්ධය) යන තේමාවෙන් ඉදිරිපත් කර තිබු සටහනක් නිරීක්ෂණය විය., ට්විටර් පණිවුඩ ජාලයේද නාරා නගරයේ මුවන් පිළිබඳව සටහන් රැසක් දක්නට ලැබුණි., In Nara, Japan, deer are allowed to stray out of their park and hang out on the street. https://t.co/UCQO8i1FKm pic.twitter.com/vM2sszs1PS, සමාජ මාධ්\u200dය හරහා හුවමාරු වන ඡායාරුපය සහ ජපානයේ නාරා නගරයේ ඡායාරූපයේ සංසන්දනයක් පහතින්, තවදුරටත් කළ කරුණු විමර්ශනයේදී අපගේ සහෝදර ආයතනය දමිළ බසින් කළ කරුණු විමර්ශනයක් ඇතුළු විමර්ශන කිහිපයක්ම නිගමනය කර තිබුනේද මෙය ජපානයේ නාරා නගරයේ වීදියක දර්ශනයක් බවය., එසේම ත්\u200dරිකුණාමලය නගරයේ මුවන් සැරිසරන දර්ශන ඇතුළත් රූප රාමු පෙළක් Mangalanath Liyanaarachchi විසින් පසුගියදා මෙසේ මෙසේ පළ කර තිබෙනුද ද අපට දැක ගන්නට ලැබුණා. එහි තිබෙන ඡායාරූප යොදාගනිමින් සටහන් කිහිපයක්ම හුවමාරුවෙන ද අපට දැක ගන්නට ලැබුණා, T R I N C O M A L E E, Conclusion (අවසාන නිගමනය), අපගේ විමර්ශනයෙන් පැහැදිලි වන්නේ මෙම ඡායාරූපය ඇත්ත වශයෙන්ම 2018 වසරේදී ජපානයේ නාරා නගරයේ මුවන් විදියකට පැමිණි විට ගන්නා ලද ඡායාරූපටක් බවය., එබැවින් මෙම මුවන් සිටින ඡායාරූපය ශ්\u200dරී ලංකාවේ හෝ වෙනත් රටවල වීථියක, කොරෝනා ව්\u200dයසනය හේතුවෙන් ඇඳිරිනීතිය මධ්\u200dයයේ අදාළ නගරවල සැරිසරන මුවන් රංචුවක් ලෙස පළකර ඇති නොමඟ යවනසුළු සටහන් බවට නිගමනය කරමු, Title:Fact Check :ජපානයේ පැරණි ඡායාරූපයක්, ලොව විවිධ නගර වසා දැමීමත් සමගම නිදහසේ සැරිසරන මුවන් ලෙස පෙන්වා දීමකි!, Result: False, thank you very much, Sorry, Thanking you very much
Fact Check :ජපානයේ පැරණි ඡායාරූපයක්, ලොව විවිධ නගර වසා දැමීමත් සමගම නිදහසේ සැරිසරන මුවන් ලෙස පෙන්වා දීමකි! - Factcrescendo Sri Lanka